بشریٰ کلینک سینٹر میں غیرملکی مریضوں کے سیکشن(IPD) کا افتتاح

رضوی اسپیشلائزڈ ہاسپٹل کے سی ای اوجناب ڈاکٹر محسن محور نے بشریٰ کلینک سینٹر میں غیرملکی مریضوں کے سیکشن(IPD) کے افتتاح کی خبر دی۔

خبر کا کوڈ: ۷۴

تاریخ: ۰۷ فروردين ۲۰۲۶ - ۱۹:۳۲

آستان نیوز کی رپورٹ کے مطابق؛ غیرملکی مریضوں کے سیکشن کی افتتاحی تقریب کے دوران رضوی ہاسپٹل کے منیجنگ ڈائریکٹر ڈاکٹر محسن محور نے ماہ رجب المرجب کے بابرکت ایام اور امام محمد تقی(ع) اور امیرالمؤمنین حضرت علی علیہ السلام کی ولادت با سعادت کی مناسبت سے ہاسپٹل کے پورے عملے اور مریضوں کو مبارک باد پیش کی۔
انہوں ںے رضوی ہاسپٹل کی جانب سے غیرملکی مریضوں اور ان کے ہمراہ آنے والے اہلخانہ کے احترام و تکریم کے حوالے سے خصوصی توجہ دینے پر زور دیتے ہوئے کہا کہ مشہد الرضا(ع) کے علاج و معالجہ کے لئے تشریف لانے والے زائرین ہمارے مہمان ہیں اس لئے ان کے آرام کے لئے خصوصی گیسٹ ہاوسز بنائے گئے ہیں تاکہ مریضوں کے اہلخانہ علاج کے دوران سکون سے قیام کر سکیں۔
قومی سطح پر ’’بہترین کریڈٹ ریٹنگ‘‘ کا ایوارڈ
جناب ڈاکٹر محور نے مزید یہ بتایا کہ رضوی ہاسپٹل جو کہ آستان قدس رضوی کے زیر انتظام ہے اسے وزارت صحت ،علاج اور میڈیکل ایجوکیشن کی چھٹی قومی کریڈٹ ریٹنگ کے دوران ایک ہزار چھ سو ہاسپٹلز میں سب سے زیادہ اسکور حاصل کرنے پر اعلیٰ سطح کا قومی ایوارڈ دیا گیا۔
انہوں نے اس کامیابی کو تمام طبی اور انتظامی عملے کی اجتماعی محنت کا نتیجہ قرار دیتے ہوئے کہا کہ رضوی ہاسپٹل نہ فقط قومی سطح پر بلکہ بین الاقوامی میدان میں بھی غیرملکی مریضوں کو طبی خدمات فراہم کرنے کے حوالے سے ملک کے کامیاب ترین طبی مراکز میں شمار کیا جاتا ہے ۔
ڈاکٹر محور نے کا مزید یہ کہنا تھا کہ وزارتِ صحت و تجارت خارجہ ہر سال پچاس ممتاز اداروں کو غیرملکی آمدنی میں کارکردگی کی بنیاد پر اعزاز سے نوازتی ہے  اور رضوی ہاسپٹل گذشتہ تین سالوں میں پہلی باراس ایوارڈ کے لئے منتخب ہوا ہے ۔
انہوں نے یہ بھی بتایا کہ آستان قدس رضوی کے متولی کی ہدایات پر رضوی ہاسپٹل میں کینسر کے مریضوں کو خدمات کی فراہمی کے لئے لینئر ایکسیلریٹر مشین کی تنصیب جاری ہے ۔
آخر میں ان کا کہنا تھا کہ ہمارے انسانی وسائل ، طبی آلات و ابزار اور خدمات کا معیارملک کے ہاسپٹلز کے لئے مثالی نمونہ ہیں۔